Frem til 2019 var Hellas og Nord-Makedonia i strid rundt bruken av navnet «Makedonia». Uenigheten skyldtes at Makedonia er en region i Nord-Hellas, og at Hellas mener nabolandet ikke kan bruke samme navn som en historisk og geografisk region i Hellas. Som en løsning ble landet Nord-Makedonia omtalt som eller . Begge er forkortelser av Former Yugoslav Republic of Macedonia (). Under semifinalen og finalen i 2006 skrev de greske tv-produsentene demonstrativt landets navn fullt ut på poengtavlen og under fremføringen av det makedonske bidraget. Dette fikk den makedonske delegasjonen til å reagere, og flere kommentatorer valgte bevisst å omtale landet som bare , i protest mot den greske skrivemåten. Først i 2018 ble navnetvisten løst, og Makedonia skiftet offisielt navn til Nord-Makedonia 12. februar 2019.